
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1297 

24 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 2/379/0022/4.2.2004 Κοι¬ 
νής Απόφασηςτων Υπουργών Οικονομίας και Οικο¬ 
νομικών και Ανάπτυξης η οποία τροποποίησε την 
Κοινή Υπουργική Απόφαση με υπ’ αριθμ. 2/71420/ 


0022/19.12.2002. 1 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 

Κρήτης. 2 

Τροποποίηση των υπ’ αριθμ. 2021929/3359/0022/ 
29.3.1996 και 2061759/6683/0022/18.9.1998 απο¬ 
φάσεων του Υπουργού Οικονομικών. 3 

Απόκτηση της Ελληνικής Ιθαγένειας από την ομογενή 
Σπυριδώνοβα Φένιατου Κωνσταντίνου και της Μα¬ 
ρίας καθώς και εξελληνισμός του επωνύμου της.. 4 

Απόκτηση της Ελληνικής Ιθαγένειας από την ομογενή 
Σουσάνοβα Αξάνατου Ηλία και της Μαρίνας καθώς 

και εξελληνισμός του επωνύμου της. 5 

Απόκτηση της Ελληνικής Ιθαγένειας από τον ομογενή 
Σουσάνοβ Ηλία του Ντεμιάν καιτης Αικατερίνης κα¬ 
θώς και εξελληνισμός του επωνύμου του. 6 

Απόκτηση της Ελληνικής Ιθαγένειας από την ομογενή 
Σουσάνοβα Μαρίνα του Ισαάκ και της Αικατερίνης 

καθώς και εξελληνισμός του επωνύμου της. 7 

Απόκτηση της Ελληνικής Ιθαγένειας από την ομογενή 
Σουσάνοβα Μεντέγιατου Ηλία καιτης Μαρίνας κα¬ 
θώς και εξελληνισμός του επωνύμου της. 8 

Τροποποίηση του Οργανισμού Εσωτερικής Υπηρε¬ 
σίας Δήμου Πλατάνου Ν. Αιτωλοακαρνανίας. 9 

Τροποποίηση του Οργανισμού Εσωτερικής Υπηρε¬ 
σίας Δήμου Αστακού Ν. Αιτωλοακαρνανίας. 10 

Υπερωριακή εργασία υπαλλήλων δήμου Μπιζανίου 

Ν. Ιωαννίνων. 11 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Πανταζή Αναστασία του Χα- 

ραλάμπους. 12 

Μη καθορισμός λατομικής περιοχής στην τέως επαρ¬ 
χία Σητείας. 13 

Περί χαρακτηρισμού των νερών του ποταμού Αχέρο¬ 
ντα και των παραποτάμων του καθώς και τους 
όρους διαθέσεως λυμάτων ή βιομηχανικών απο¬ 
βλήτων σε αυτά, και τη προστασία των πηγών Κο¬ 
ρώνης. 14 


Περί χαρακτηρισμού των νερών του ποταμού Μπόιδα- 
Μαυρή και των παραποτάμων του καθώς και τους 
όρους διαθέσεως λυμάτων ή βιομηχανικών απο¬ 
βλήτων σε αυτά και την προστασία των πηγών 

Πριάλας. 15 

Αυτοδίκαιη μετατροπή θέσεων κλάδου Δ.Ε. Δακτυλο- 
γράφων - Στενογράφων του Οργανισμού Εργατι¬ 
κής Κατοικίας. 16 

Μεταβίβαση αρμοδιοτήτων του Προέδρου του Διοικη¬ 
τικού Συμβουλίου του Εθνικού Οργανισμού Φαρ¬ 
μάκων. 17 


ΑΠΟΦΑΣΕΙ Σ 

Αριθ. 2/43567/0022 (1) 


Τροποποίηση της υπ’ αριθμ. 2/379/0022/4.2.2004 Κοινής 
Απόφασης των Υπουργών Οικονομίας και Οικονομικών 
και Ανάπτυξης η οποία τροποποίησε την Κοινή Υπουρ¬ 
γική Απόφαση με υπ’ αριθμ. 2/71420/0022/19.12.2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 23 και 29 του Ν. 1558/1985 καθώς και του 
άρθρου 27του Ν. 2081/1992. 

β. Τις διατάξεις του άρθρου 19 του Ν. 3054/2002 «ορ¬ 
γάνωση της αγοράς πετρελαιοειδών και άλλες διατάξεις» 
(Φ.Ε.Κ. 230/Α/2.10.2002). 

γ. Του άρθρου 12 του Ν. 3205/2003 (Φ.Ε.Κ. 297/Α/ 
23.12.2003). 

δ. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού Ελέγχου των δαπανών του Κράτους και 
άλλες διατάξεις» (Φ.Ε.Κ. 247/Α/27.11.1995). 

ε. Του άρθρου 40 του Ν. 849/1978 (Φ.Ε.Κ.232/Α) όπως 
τροποποιήθηκε με το άρθρο 8 του Ν. 2129/1993 (Φ.Ε.Κ. 
57/1). 

στ. Του Π. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης (Φ.Ε.Κ. 19/ 1.1.2.1996), 
όπως τροποποιήθηκε με το Π.Δ. 122/2004 (Φ.Ε.Κ. 85/ 
Α/2004 «Ανασύσταση του Υπουργείου Τουρισμού». 

ζ. Της κοινής απόφασης των Υπουργών Ανάπτυξης και 
Υπουργού Οικονομικών Δ2/Γ/8570 (Φ.Ε.Κ. 330/Β/ 

28.4.1995) «Περί συστάσεως Ειδικού Λογαριασμού για τον 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εφοδιασμό με καύσιμα προβληματικών περιοχών της χώ¬ 
ρας». 

η. Των άρθρων 5 και 8 του Ν. 2771/1999 (Φ.Ε.Κ. 280/ 
Α/16.12.1999). 

θ. Των κοινών αποφάσεων Δ14/ 12655/ 4.7.1995 και 
2029819/4080/0022/7.3.1997 «Περί διαθέσεως χρηματι¬ 
κού ποσού για παροχή κινήτρου παραγωγικότητας στους 
υπαλλήλους του πρώην Υπουργείου ΒΕΤ». 

ι. Το υπ’ αριθμ. 2/13359/0022/25.5.2004 έγγραφο του 
Γ.Λ.Κ. σχετικά με την καταβολή του επιδόματος σε υπαλ¬ 
λήλους του Υπουργείου Ανάπτυξης μετακινηθέντες στη 
Διαχειριστική Αρχή του ιδίου Υπουργείου. 

ια. Της απόφασης αριθμ. Β2/500/20.2.1996 του Υπουρ¬ 
γού Ανάπτυξης περί διαθέσεως εσόδων ποσοστού 7% 
απάτην ειδική εισφορά του άρθρου 29 του Ν. 2339/1995 
στους υπαλλήλους του πρώην Υπουργείου Εμπορίου. 

ιβ. Της υπ’ αριθμ. 2032845/3260/0022/18.6.1998 κοινής 
απόφασης «Καταβολή στους δικαιούχους υπαλλήλους 
του Υπουργείου Ανάπτυξης, (πρώην ΥΒΕΤ) της διαφοράς 
μεταξύ κινήτρου παραγωγικότητας του ειδικού λογα¬ 
ριασμού για τον εφοδιασμό με καύσιμα των προβληματι¬ 
κών περιοχών της χώρας και του κινήτρου απόδοσης του 
Ν. 2470/1997». 

ιγ. Την ανάγκη ρύθμισης της διαφοράς του ποσού που 
προκύπτει από την ανωτέρω αριθμ. 2032845/3260/ 
0022/18.6.1998 απόφασή μας. 

ιδ. Της κοινής απόφασης του Πρωθυπουργού και του 
Υπουργού Οικονομίας και Οικονομικών αριθμ. 14650/ 
Δ10Ε85/17.3.2004/Φ.Ε.Κ. Β/519/17.3.2004 «καθορισμός 
αρμοδιοτήτων των Υφυπουργών Οικονομίας και Οικονο¬ 
μικών». 

ιε. Την ανάγκη τροποποίησης των παρ. 1 της ΚΥΑ με 
αριθμ. 2/379/0022/4.2.2004. 

ιζ. Το γεγονός ότι τα διαθέσιμα υπόλοιπα του λογ/σμού 
Νο. 234226/9 επαρκούν να καλύψουντη δαπάνη που προ- 
καλείται από την παρούσα απόφαση. 

ιστ. Το γεγονός ότι από τις διατάξεις της παρούσας 
απόφασης προκαλείται επί πλέον δαπάνη από 1.7.2004 
έως 31.12.2004 ποσό 375.000 ΕΥΡΩ και για τα επόμενα 
χρόνια θα ανέρχεται σε 750.000 ΕΥΡΩ, αποφασίζουμε: 

Τροποποιούμε την αριθ.2/379/0022/4.2.2004 Κοινή 
Απόφαση ως εξής: 

1. Ταποσάτηςπαραγρ. 1 της ανωτέρω ΚΥΑ αυξάνονται 
επί πλέον πενήντα (50) ΕΥΡΩ / ανά κλάδο και έτη υπηρε¬ 
σίας από 1.7.2004. 

3. Κατά τα λοιπά εξακολουθούν να ισχύουν οι αρ. 2/ 
87720/ 0022/22.12.2000, 2/21244/0022/4.4.2001, 2/ 
59618/ 0022/17.10.2001 και 2/41831/0022/26.7.2002 και 
2/71420/0022/19.12.2002, 2/379/0022/4.2.2004 Κοινές 
Υπουργικές Αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Π. ΔΟΥΚΑΣ Δ. ΣΙΟΥΦΑΣ 

-♦- 

Αριθ. 1360/0051 (2) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα Κρήτης 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Δια¬ 


χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (Φ.Ε.Κ. 251/τ.Α'/ 
2000 ). 

2. Την υπ’ αριθμ. 14650/ΔΙΟΕ85/17.3.2004 Απόφαση για 
την ανάθεση αρμοδιοτήτων του Υπουργού Οικονομίας 
και Οικονομικών στους Υφυπουργούς (Φ.Ε.Κ. 519/Β/ 
17.3.2004). 

3. Την υπ’ αριθμ. 2/27040/0022/14.8.2003 απόφαση του 
Υπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000». 

4. Το πρόγραμμα της Τεχνικής Βοήθειας της ΕΔΕΑ, για 
το έτος 2004. 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000». 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ) για το έτος 2004. 

7. Την ανάγκη διενέργειας ουσιαστικού ελέγχου στο 
Περιφερειακό Επιχειρησιακό Πρόγραμμα Κρήτης, σε 
ενέργειες του ΕΤΠΑ, στο πλαίσιο Ελέγχου των προγραμ¬ 
μάτων του Γ' ΚΠΣ. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.650 Ευρώ για την αμοιβή των 
ελεγκτών, η οποία θα καλυφθεί από το Πρόγραμμα της 
Τεχνικής Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) στο Σύστημα Διαχείρισης και Ελέγχου της Ειδικής 
Υπηρεσίας Διαχείρισης του Περιφερειακού Επιχειρησια¬ 
κού Προγράμματος Κρήτης. 

β) στην Πράξη: «Οδικός Άξονας Ηράκλειο-Βιάννος» και 
συγκεκριμένα στο υποέργο αυτής 2: «Κατασκευή οδού 
Άγ. Σώζων - Αλάγνι και συμπληρωματικές εργασίες στο 
τμήμα Καλλιθέα», που υλοποιείται από τη Διεύθυνση Δη¬ 
μοσίων Έργων Περιφέρειας Κρήτης. 

2. Μέλη της Ελεγκτικής ομάδας ορίζονται οι εξής: 

Άννα Μαργαριτοπούλου, πολιτικός μηχανικός, υπάλ¬ 
ληλος της 51ης Δ/νσης Προγραμματισμού και Ελέγχων 
του ΓΛΚ, ως συντονίστρια της ομάδας ελέγχου. 

Σταματίνα Μουρελάτου, δημοσιονομικός υπάλληλος 
της 52ης Δ/νσης Μελετών και Αξιολόγησης του ΓΛΚ. 

Στυλιανός Κακουδάκης, υπάλληλος της ΥΔΕ Ν. Ηρα¬ 
κλείου του ΓΛΚ. 

3. Ο έλεγχος θα διενεργηθεί κατά το χρονικό διάστημα 
από 25.8.2004 έως και 4.9.2004, σύμφωνα με το παρακά¬ 
τω χρονοδιάγραμμα: 

- Από 26.8.2004 έως και 27.8.2004, στα γραφεία της Ει¬ 
δικής Υπηρεσίας Διαχείρισης του Περιφερειακού Επιχει¬ 
ρησιακού Προγράμματος Κρήτης, επί της οδού Μποφώρ 
7 στο Ηράκλειο Κρήτης. 

- Από 30.8.2004 έως και 2.9.2004, στα γραφεία του φο¬ 
ρέα υλοποίησης της Πράξης, ήτοι της Διεύθυνσης Ελέγ¬ 
χου Κατασκευής Έργων και της Διεύθυνσης Δημοσίων 
Έργων Περιφέρειας Κρήτης, επί της οδού Λασαίας ΙΑ, 
Νέο Στάδιο Ηρακλείου Κρήτης, με ταυτόχρονη επίσκεψη 
στο φυσικό αντικείμενο της Πράξης, ήτοι στον Οδικό Άξο¬ 
να Ηράκλειο - Βιάννος. 

-Στις 3.9.2004, στα γραφεία του Περιφερειακού Τα¬ 
μείου Ανάπτυξης Κρήτης. 

Γ ια τις μετακινήσεις της ελεγκτικής ομάδας θα χρησι¬ 
μοποιηθεί Ι.Χ. αυτοκίνητο και οποιοδήποτε μέσο μαζικής 
μεταφοράς. 

4. Έργο της Ελεγκτικής Ομάδας ειδικότερα είναι: 

Ο έλεγχος του Συστήματος Διαχείρισης και Ελέγχου 
της Ειδικής Υπηρεσίας Διαχείρισης του Περιφερειακού 
Επιχειρησιακού Προγράμματος Κρήτης, καθώς και της 
εφαρμογής των Κανονισμών 1260/1999 και 438/2001. 

Η διαπίστωση της πορείας υλοποίησης της Πράξης, 
σύμφωνα με τις εθνικές και κοινοτικές διατάξεις. 

Η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών και 

Η επιτόπια εξακρίβωση της πορείας υλοποίησης του 
φυσικού αντικειμένου της Πράξης. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, το αργότερο εντός τριών μη¬ 
νών από την περαίωση του ελέγχου, σύμφωνα με την πα¬ 
ράγραφο 1 του άρθρου 1, της ΚΥΑ 907/052/2.7.2003 
(Φ.Ε.Κ. 878/2.7.2003. τ.Β'). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 του 
προοιμίου της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/41386/0022 (3) 

Τροποποίηση των υπ’ αριθμ. 2021929/3359/0022/ 
29.3.1996 και 2061759/6683/0022/18.9.1998 αποφά¬ 
σεων του Υπουργού Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.1 περ. α'του άρθρου 7 και της 
παρ. 7 του άρθρου 9 του Ν. 2343/1995 (Φ.Ε.Κ. 211/Α7 
11.11.1995). 

2. Τις διατάξειςτου άρθρου 17του Ν. 3205/2003 (Φ.Ε.Κ. 
297/Α/23.12.2003). 

3. Τις διατάξεις του άρθ. 29Α του Ν. 1558/1985 όπως 
προστέθηκε με το άρθρο 27 του Ν. 2081/1992 και αντικα- 
ταστάθηκε μετο άρθρο 1 του Ν. 2469/1997 (Φ.Ε.Κ. 38/Α). 

4. Τις διατάξειςτου άρθρου 40 του Ν. 849/1978 (Φ.Ε.Κ. 
232/Α/1978), όπως τροποποιήθηκε από τις διατάξειςτου 
άρθρου 8του Ν. 2129/1993 (Φ.Ε.Κ. 57/Α/1993). 

5. Τις διατάξεις των άρθρων 89 και 128 του Π.Δ. 
284/1988 «Οργανισμός του Υπουργείου Οικονομίας και 
Οικονομικών» (Φ.Ε.Κ. 128/Α/14.6.1988), όπως τροποποιή¬ 
θηκε και ισχύει. 

6. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών» (Φ.Ε.Κ. 57Α). 

7. Το Πρακτικό Συνεδρίασης Νο 25/21.7.2004 (απόφα¬ 
ση αριθμ. 5) του Διοικητικού Συμβουλίου της Σχολής Επι¬ 
μόρφωσης Υπαλλήλων Υπουργείου Οικονομικών 
(Σ.Ε.Υ.Υ.Ο.). 

8. Τις υπ’ αριθμ. 2021929/3359/0022/29.3.1996 (Φ.Ε.Κ.) 

και 2061759/6683/0022/18.9.1998 (Φ.Ε.Κ. 1019/Β/ 

29.9.1998) αποφάσεις του Υπουργού Οικονομικών, με θέ¬ 
μα «Καθορισμός αμοιβής των μελώντου Διοικητικού Συμ¬ 
βουλίου της Σχολής Επιμόρφωσης Υπαλλήλων Υπουργεί¬ 
ου Οικονομικών (Σ.Ε.Υ.Υ.Ο.)» και «Καθορισμός αμοιβής 
των Εισηγητών του Διοικητικού Συμβουλίου της Σχολής 
Επιμόρφωσης Υπαλλήλων Υπουργείου Οικονομικών 
(Σ.Ε.Υ.Υ.Ο.)», αντίστοιχα. 

9. Τις υπ’ αριθμ. 1038201/81/Α0006/24.4.2002 (Φ.Ε.Κ. 

94/τ. Ν.Π.Δ.Δ./30.4.2002) και 1055310/665/Α0006/ 


2.7.2004 (Φ.Ε.Κ. 158/τ. Ν.Π.Δ.Δ./9.7.2004) αποφάσειςτου 
Υπουργού Οικονομίας και Οικονομικών. 

10. Την υπ’ αριθμ. 2/40508/0004/23.7.2004 (ΦΕΚ 1185/ 
3.8.2004) απόφαση του Υφυπουργού Οικονομίας και 
Οικονομικών περί «Μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύ¬ 
νσεων και Τμημάτων του Γενικού Λογιστηρίου του Κρά¬ 
τους και της Γενικής Διεύθυνσης Περιουσίας και Εθνικών 
Κλη ροδοτη μάτων». 

11. Τα υπ’ αριθμ. 5588/29.7.2004 και 5589/29.7.2004 έγ¬ 
γραφα της Σ.Ε.Υ.Υ.Ο. 

12. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού της Σ.Ε.Υ.Υ.Ο., ο 
οποίος επιχορηγείται από τον Κρατικό Προϋπολογισμό 
(Ειδικός Φορέας 23-110 ΚΑΕ 2433) ύψους περίπου 10.440 
€ για το τρέχον έτος και 20.880 € για καθένα από τα επό¬ 
μενα έτη, η οποία θα αντιμετωπισθεί από τις εγγεγραμ¬ 
μένες πιστώσεις του προϋπολογισμού της Σ.Ε.Υ.Υ.Ο., 
αποφασίζουμε: 

Α). Τροποποιούμε την περ. β) της παραγρ. 1. του διατα¬ 
κτικού της αριθμ. 2021929/3359/0022/29.3.1996 απόφα¬ 
σης του Υπουργού Οικονομικών, και αναπροσαρμόζουμε, 
από 9.7.2004, την μηνιαία αμοιβή των μελώντου Διοικητι¬ 
κού Συμβουλίου της Σχολής Επιμόρφωσης Υπαλλήλων 
Υπουργείου Οικονομικών (Σ.Ε.Υ.Υ.Ο.), στο ποσό τωντε- 
τρακοσίων ευρώ (400 €). 

Η ανωτέρω απόφαση, ως προς τον καθορισμό της αμοι¬ 
βής του Προέδρου του Δ.Σ. της Σ.Ε.Υ.Υ.Ο., παραμένει 
ισχύουσα, μέχρι τη λήξη της θητείας του. 

Β) Τροποποιούμετηνπερ. δ) του διατακτικού της αριθμ. 
2061759/ 6683/0022/18.9.1998 απόφασης του Υπουργού 
Οικονομικών, και αναπροσαρμόζουμε, από 9.7.2004, την 
μηνιαία αμοιβή του γραμματέα στο ποσό των εκατόν σα¬ 
ράντα ευρώ (140 €). 

Οι ανωτέρω μηνιαίες αμοιβές καταβάλλονται με την 
προϋπόθεση συμμετοχής σε τέσσερις (4) συνεδριά¬ 
σεις το μήνα, ενώ σε περίπτωση συμμετοχής σε λιγό- 
τερες συνεδριάσεις οι αμοιβές αυτές περικόπτονται 
ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2004 

Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

(4) 

Απόκτηση της Ελληνικής Ιθαγένειας από την ομογενή 
ΣπυριδώνοβαΦένιατου Κωνσταντίνου και της Μαρίας 
καθώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 4184/23.6.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 22.1.2002 αίτηση της ομογενούς Σπυριδώ- 
νοβα Φένια του Κωνσταντίνου και της Μαρίας και εγκρί- 

νεται ο εξελληνισμός του επωνύμου της από Σπυριδώνο- 
βα σε Σπυριδωνίδου. 

Με εντολή Γενικού Γραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 

-♦- 

(5) 

Απόκτηση της Ελληνικής Ιθαγένειας από την ομογενή 
Σουσάνοβα Αξάνατου Ηλία καιτης Μαρίνας καθώς και 
εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 4121/23.6.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης που 
εκδόθηκε σύμφωνα με τις κείμενες διατάξεις γίνεται δεκτή 
η από 22.8.2002 αίτηση της ομογενούς Σουσάνοβα Αξάνα 
του Ηλία και της Μαρίνας και εγκρίνεται ο εξελληνισμός 
του επωνύμου της από Σουσάνοβα σε Σουσανίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 

-♦- 

( 6 ) 

Απόκτηση της Ελληνικής Ιθαγένειας από τον ομογενή 
Σουσάνοβ Ηλία του Ντεμιάν και της Αικατερίνης κα¬ 
θώς και εξελληνισμός του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 4120/23.6.2004 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης που 
εκδόθηκε σύμφωνα με τις κείμενες διατάξεις γίνεται δεκτή 
η από 22.8.2002 αίτηση του ομογενούς Σουσάνοβ Ηλία 
του Ντεμιάν και της Αικατερίνης και εγκρίνεται ο εξελ- 
ληνισμός του επωνύμου του από Σουσάνοβ σε Σουσα- 
νίδης. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 

-♦- 

(7) 

Απόκτηση της Ελληνικής Ιθαγένειας από την ομογενή 
Σουσάνοβα Μαρίνα του Ισαάκ και της Αικατερίνης κα¬ 
θώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 3834/23.6.2004 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 22.8.2002 αίτηση της ομογενούς Σουσάνοβα 
Μαρίνας του Ισαάκ και της Αικατερίνης και εγκρίνεται ο 
εξελληνισμός του επωνύμου της από Σουσάνοβα σε Σου¬ 
σανίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 


( 8 ) 

Απόκτηση της Ελληνικής Ιθαγένειας από την ομογενή 
Σουσάνοβα Μεντέγιατου Ηλία καιτης Μαρίνας καθώς 
και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 4119/23.6.2004 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 22.8.2002 αίτηση της ομογενούς Σουσάνοβα 
Μεντέγιατου Ηλία καιτης Μαρίνας και εγκρίνεται ο εξελ- 
ληνισμός του επωνύμου της από Σουσάνοβα σε Σουσανί¬ 
δου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΥΦΡΟΣΥΝΗ ΚΛΑΔΟΥ 

-♦- 

Αριθ. 15011 (9) 

Τροποποίηση του Οργανισμού Εσωτερικής Υπηρεσίας 
Δήμου Πλατάνου Ν. Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12, του Ν. 1188/1981, όπως 
αντικαταστάθηκαν από τις διατάξεις του άρθρου 8, παρ. 
5, του Ν. 2307/1995. 

2. Τις διατάξεις του άρθρου 18, παρ. 2, του Ν. 2539/1997 
περί «Κατάρτισης του Οργανισμού Εσωτερικής Υπηρε¬ 
σίας των νέων Ο.ΤΑ». 

3. Την αριθμ. 48/1999, απόφαση του Δημοτικού Συμ¬ 
βουλίου του Δήμου Πλατάνου περί «Ψήφισης του Ο.Ε.Υ. 
του Δήμου Πλατάνου», η οποία εγκρίθηκε με την υπ’ 
αριθμ. 5904/21.4.1999, Απόφαση του Γενικού Γ ραμματέα 
της Περιφέρειας Δυτικής Ελλάδας και δημοσιεύθηκε στο 
Φ.Ε.Κ. 737/19.5.1999/Τεύχος Β'. 

4. Την υπ’ αριθμ. 27/2003, απόφαση του Δημοτικού Συμ¬ 
βουλίου του Δήμου Πλατάνου περί «Τροποποίησης του 
ισχύοντος Ο.Ε.Υ. του Δήμου Πλατάνου, η οποία εγκρίθη- 
κε με την υπ’ αριθ. 15565/3.10.2003, Απόφαση του Γενι¬ 
κού Γ ραμματέα της Περιφέρειας Δυτικής Ελλάδας και 
δημοσιεύτηκε στο Φ.Ε.Κ. 1545/17.10.2003/Τεύχος Β'. 

5. Τις υπ’ αριθμ. 21 και 32/2004, αποφάσεις του Δημοτι¬ 
κού Συμβουλίου του Δήμου Πλατάνου περί «Τροποποίη¬ 
σης του ισχύοντος Ο.Ε.Υ. του Δήμου Πλατάνου». 

6. Την υπ’ αριθμ. 64/2004, απόφαση του Υπηρεσιακού 
Συμβουλίου Ο.Τ.Α. Ν. Αιτωλ/νίας, με την οποία εγκρίνεται 
η τροποποίησης του Ο.Ε.Υ. του Δήμου Πλατάνου, απο¬ 
φασίζουμε: 

1. Τροποποιούμε τον Ο.Ε.Υ. του Δήμου Πλατάνου και 
επικυρώνουμε την υπ’ αριθ. 48/2003, τις αριθ. 21 και 
32/2004, αποφάσεις του Δημοτικού Συμβουλίου του Δή¬ 
μου Πλατάνου περί «Τροποποίησης του ισχύοντος Ο.Ε.Υ. 
του Δήμου Πλατάνου, ως εξής: 

ΑΡΘΡΟ 10: 

Προστίθεται «ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙ¬ 
ΔΕΥΣΗΣ» Κλάδος ΤΕ (3) - Πολιτικών Μηχανικών Έργων 
Υποδομής - Θέση (1) Μία 

2. Κατά τα λοιπά ισχύει η πρότερη Απόφαση του Γενικού 
Γραμματέα Περιφέρειας Δυτικής Ελλάδας με αριθ. 
5904/21.4.1999, ως έχει. 

3. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, παρά μόνον σε βάρος του Προϋπολογισμού του 
Δήμου Πλατάνου, το ύψος της οποίας ανέρχεται στο πο¬ 
σό των 12.000 ΕΥΡΩ και είναι εγγεγραμμένη στον Κ.Α. 
05/111.1 του σκέλους των εξόδων αυτού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 4 Αυγούστου 2003 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 14256 (10) 

Τροποποίηση του Οργανισμού Εσωτερικής Υπηρεσίας 

Δήμου Αστακού Ν. Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12, του Ν. 1188/1981, όπως 
αντικαταστάθηκαν από τις διατάξεις του άρθρου 8, παρ. 
5,τουΝ. 2307/1995. 

2. Τις διατάξειςτου άρθρου 18, παρ. 2, του Ν. 2539/1997 
περί «Κατάρτισης του Ο.Ε.Υ. των νέων Ο.Τ.Α.». 

3. Την υπ’ αριθμ. 27 και 46/1999, αποφάσεις του Δημο¬ 
τικού Συμβουλίου του Δήμου Αστακού, περί «Ψήφισης 
του Ο.Ε.Υ. του Δήμου Αστακού», οι οποίες εγκρίθηκαν με 
την αριθ. 4015 + 5931/7.4.1999, Απόφαση του Γενικού 
Γραμματέατης Περιφέρειας Δυτικής Ελλάδας και δημο¬ 
σιεύτηκε στο Φ.Ε.Κ. 956/26.5.1999/ Τεύχος Β'. 

4. Την υπ’ αριθμ. 69 και81/2003, αποφάσειςτου Δημοτι¬ 
κού Συμβουλίου του Δήμου Αστακού περί «Τροποποίησης 
του ισχύοντος Ο.Ε.Υ. του Δήμου Αστακού, οι οποίες εγκρί- 
θηκαν με την υπ’ αριθμ. 17617/23.9.2003, Απόφαση του 
Γ ενικού Γ ραμματέατης Περιφέρειας Δυτικής Ελλάδας και 
δημοσιεύτηκε στο Φ.Ε.Κ. 1433/2.10.2003/Τεύχος Β'. 

5. Την υπ’ αριθμ. 29/2004, απόφαση του Δημοτικού Συμ¬ 
βουλίου του Δήμου Αστακού περί «Τροποποίησης του 
ισχύοντος Ο.Ε.Υ. του Δήμου Αστακού. 

6. Την υπ’ αριθμ. 55/2004, απόφαση του Υπηρεσιακού 
Συμβουλίου Ο.Τ.Α. Ν. Αιτωλ/νίας, με την οποία εγκρίνεται 
η τροποποίησης του Ο.Ε.Υ. του Δήμου Αστακού, αποφα¬ 
σίζουμε: 

1. Επικυρώνουμε την αριθ. 29/2004, απόφαση του Δη¬ 
μοτικού Συμβουλίου, Δήμου Αστακού, που αφορά την 
τροποποίηση του ισχύοντος Ο.Ε.Υ. του Δήμου Αστακού, 
ως εξής: 

Στο ΑΡΘΡΟ 1: «ΔΙΑΡΘΡΩΣΗ ΥΠΗΡΕΣΙΩΝ» 

Προστίθεται παρ. 8ζ’, Τμήμα Κ.Ε.Π. (Κέντρο Εξυπηρέ¬ 
τησης Πολιτών), το οποίο θα υπάγεται στο Τμήμα Διοικη¬ 
τικών και Οικονομικών Υπηρεσιών. 

Στο ΑΡΘΡΟ 5: «ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙ¬ 
ΚΩΝ ΥΠΗΡΕΣΙΩΝ» 

Συμπληρώνουμε παρ. «5.1.8.» ΤΜΗΜΑ Κ.Ε.Π. (ΚΕΝΤΡΟ 
ΕΞΥΠΗΡΕΤΗΣΗΣ ΠΟΛΙΤΩΝ) και συμπληρώνουμε στο τέ¬ 
λος της παρ. «5.1.7.» παρ. «5.1.8» «Αρμοδιότητες Κ.Ε.Π.» 

Το Κ.Ε.Π. του Δήμου έχει της αρμοδιότητες που αναφέ- 
ρονται στην Α.Π. 10025/24.5.2002 εγκύκλιο της Γενικής 
Γραμματείας Δημόσιας Διοίκησης, καθώς και όσες τυχόν 
στο μέλλον νέες αρμοδιότητες μεταβιβασθούν στα 
Κ.Ε.Π. εκ μέρους της Πολιτείας και είναι οι εξής: 

«Αρμοδιότητες Τμήματος «Κέντρο Εξυπηρέτησης Πο¬ 
λιτών (Κ.Ε.Π.)». 


Αποστολή του Κέντρου είναι η παροχή διοικητικών πλη¬ 
ροφοριών και η διεκπεραίωση υποθέσεων των πολιτών 
από την υποβολή της αίτησης μέχρι την έκδοση της τελι¬ 
κής πράξης σε συνεργασία με τις καθ’ ύλην αρμόδιες 
υπηρεσίες. Ειδικότερατο Κ.Ε.Π. έχει τις εξής αρμοδιότη¬ 
τες: 

Α) Ενημέρωση 

Ενημερώνει και πληροφορεί τους πολίτες για τις ενέργει¬ 
ες που απαιτούνται για τη διεκπεραίωση διοικητικών υπο¬ 
θέσεων. Τα αναγκαία πληροφοριακά στοιχεία αντλούνται 
απάτην κεντρική βάση δεδομένωντου ΥΠ.ΗΣ.Δ.Δ.Α., με την 
οποία θα συνδέονται όλα τα Κ.Ε.Π., αλλά και από τοπικές 
βάσεις δεδομένων, τις οποίες μπορεί να διαμορφώσει κάθε 
επιμέρους Κ.Ε.Π. 

Β) Διεκπεραίωση υποθέσεων 

- Παραλαμβάνει αιτήσεις πολιτών, για την διεκπεραίω¬ 
ση υποθέσεων τους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολλο. 

- Διαθέτει για διευκόλυνση τους έντυπα αιτήσεων κατά 
το Άρθρο 3 παράγραφος 3 του Κώδικα Διοικητικής Διαδι¬ 
κασίας (Ν. 2690/1999). 

- Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 
με οποιοδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

- Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωση τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το συγκεκριμένο Κ.Ε.Π. στη διεύθυνση που έχει δη¬ 
λωθεί με συστημένη επιστολή επί αντικαταβολή. 

Με κοινές αποφάσεις του Υπουργού ΕΣ.Δ.Δ.Α. και του 
κατά περίπτωση αρμόδιου Υπουργού θα καθοριστούν οι 
διοικητικές διαδικασίες που θα διεκπεραιώνονται μέσω 
των Κ.Ε.Π. σύμφωνα με όσα προβλέπονται στην παρά¬ 
γραφο 1 του Άρθρου 3.1 του Ν. 3013/2002. 

Γ) Άλλες υπηρεσίες: 

- Η επικύρωση αντιγράφων διοικητικών εγγράφων. 

- Η θεώρηση του γνησίου της υπογραφής. 

- Η χορήγηση παραβολών, υπεύθυνων δηλώσεων κ.α. 

- Η χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

Στο ΑΡΘΡΟ 14: «ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ» 

Συστήνει δύο (2) θέσεις Κατηγορίας ΔΕ - Διοικητικού, 
Κλάδου «Διεκπεραίωσης Υποθέσεων Πολιτών». 

Στο ΑΡΘΡΟ 19: «ΘΕΣΕΙΣ ΠΡΟΪΣΤΑΜΕΝΩΝ» 

Προστίθεται παράγραφος (4) που αναφέρει «Στο Τμή¬ 
μα Κ.Ε.Π. Προΐστανται Υπάλληλοι κλάδων ΠΕ, ΤΕ, ΔΕ. 

2. Από τις διατάξεις της παρούσας Απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, αλλά ούτε και σε βάρος του Προϋπολογισμού του 
Δήμου Αστακού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου, 30 Ιουλίου 2004 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 102/13.1.2004 (11) 

Υπερωριακή εργασία υπαλλήλων δήμου 
Μπιζανίου Ν. Ιωαννίνων 

Ο ΔΗΜΑΡΧΟΣ ΜΠΙΖΑΝΙΟΥ ΝΟΜΟΥ ΙΩΑΝΝΙΝΩΝ 

Έχοντας υπόψη: 

1. Ότι στο Δήμο Μπιζανίου υπηρετούν δώδεκα (12) τα¬ 
κτικοί υπάλληλοι και επομένως ετησίως ο ανώτατος αριθ¬ 
μός ωρών υπερωριακής απασχόλησης ημερών εργασίας 
ανέρχεται σε 960 ώρες. (12 υπάλληλοι χ 200 ώρες = 2400 
ώρες χ 40% = 960 ώρες) 

2. Την ανάγκη καθιερώσεως υπερωριακής εργασίας για 
τους υπαλλήλους του Δήμου. 

3. Τις διατάξεις του άρθρου 16παρ. 1 του Ν. 3205/2003 
σύμφωνα με τις οποίες οι αποφάσεις καθιέρωσης υπερω- 
ριακής εργασίας νυχτερινής και εξαιρέσιμων ημερών δεν 
μπορεί να έχει αναδρομική ισχύ πέρα του μηνάς από την 
έκδοσή τους. 

4. Τον προϋπολογισμό του έτους 2004 όπου έχουν προ- 
βλεφθεί πιστώσεις για αποζημίωση υπερωριακής εργασίας, 
στους Κ.Α 05.113.1,15.113.1 και20.113.1..αποφασίζουμε: 

Α) Καθιερώνουμε απογευματινή εργασία πέραν του 
κανονικού ωραρίου συνολικά για το τακτικό προσωπικό 
του Δήμου, ώρες 960 έως 31.12.2004 για όλως εξαιρετι¬ 
κές και απρόβλεπτες ή έκτακτες περιπτώσεις. 

Β) Από τις παραπάνω ώρες κατανέμουμε ώρες υπερω- 
ριακής εργασίας ως εξής: 

Υπηρεσία ύδρευσης 600 ώρες 

Διοικητική και Οικονομική 335 ώρες 

Υπηρεσία καθαριότητας 25 ώρες 

Ο αριθμός των ωρών για κάθε υπάλληλο καθορίζεται 
μέσα στα όρια του προϋπολογισμού, μη επιτρεπομένης 
σε καμία περίπτωση αύξησης των πιστώσεων αυτών με 
οποιαδήποτε τρόπο στη διάρκεια του έτους. 

Η ωριαία αμοιβή τους θα είναι αυτή που προβλέπεται 
από τις διατάξεις του αρ. 18παρ. 6 του Ν. 2470/1997. 

Την υπερωριακή εργασία θα βεβαιώνει ο Δήμαρχος. 

Σε περιπτώσεις που θα προκύψουν έκτακτες ανάγκες 
σε κάποιες περιπτώσεις μπορεί να γίνουν διορθώσεις 
στην κατανομή των ωρών. 

Η ισχύς αυτής της απόφασης αρχίζει ένα μήνα πριν από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πεδινή, 13 Ιανουάριου 2004 

Ο Δήμαρχος 
ΔΗΜΗΤΡΙΟΣ ΝΑΣΤΟΣ 

-♦- 

Αριθ. οικ. 3262 (12) 

Χορήγηση άδειας ασκήσεως επαγγέλματος Κοινωνικού 

Λειτουργού στην Πανταζή Αθανασία του Χαραλάμπους. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Μετην αρ. 3046/21.7.2004 απόφαση του Νομάρχη Δυτ. Ατ¬ 
τικής χορηγήθηκε άδεια ασκήσεως επαγγέλματος Κοινωνι¬ 
κού Λειτουργού στην Πανταζή Αθανασίατου Χαραλάμπους. 

Ο Νομάρχης 
Α. ΑΡΚΟΥΔΑΡΗΣ 


Αριθ. οικ. 40576 (13) 

Μη καθορισμός λατομικής περιοχής 
στην τέως επαρχία Σητείας. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τον Ν. 1428/1984 (Φ.Ε.Κ. 43Α/11.4.1984) «Εκμετάλ¬ 
λευση λατομείων αδρανών υλικών και άλλες διατάξεις». 

2. Τον Ν. 2115/1993 (Φ.Ε.Κ. 15Α/15.2.1993) «Τροποποί¬ 
ηση, αντικατάσταση και συμπλήρωση διατάξεων του Ν. 
1428/1984». 

3. Την υπ’ αριθμ. Δ10/Φ68/5283/2.3.1993 «Οδηγίες για 
τον τρόπο εφαρμογής διατάξεων του Ν. 2115/1993». 

4. Το άρθρο 6 του Ν. 2702/7.4.1999 (Φ.Ε.Κ. 70 Α') Διά¬ 
φορες ρυθμίσεις θεμάτων αρμοδιότητας Υπουργείου 
Ανάπτυξης και άλλες διατάξεις. 

5. Το άρθρο 7 του Ν. 2837/2000 (Φ.Ε.Κ. 178Α/3.8.2000) 
«Ρύθμιση θεμάτων ανταγωνισμού, Ρυθμιστικής Αρχής 
Ενέργειας, Τουρισμού και άλλες διατάξεις». 

6. Τις υπ’ αριθμ. 154/1988 και 428/1988 Γνωματεύσεις 
του Νομικού Συμβουλίου του Κράτους. 

7. Την υπ’ αριθμ.Δ10/Β/Φ68/οικ.6119/1674/16.4.2004 
εγκύκλιο του ΥΠ. ΑΝ. η οποία μας πληροφορείγιατην λή¬ 
ξη της προθεσμίας καθορισμού λατομικών περιοχών. 

8. Την από 30.5.2003 έκθεση της Επιτροπής καθορι¬ 
σμού λατομικών περιοχών στο Ν. Λασιθίου. 

9. Τις αιτήσεις και τα υπομνήματα λατομικών επιχειρή¬ 
σεων της περιοχής. 

10. Την από 20.7.2004 εισήγηση του αρμόδιου υπαλλή¬ 
λου. 

11. Την υπ’ αριθμ. 86/23.7.2004 απόφαση του Νομαρ¬ 
χιακού Συμβουλίου του Νομού Λασιθίου, αποφασίζουμε: 

Τον μη καθορισμό λατομικής περιοχής στην τέως επαρ¬ 
χία Σητείας, επειδή δεν κατέστη δυνατόν να καθοριστεί 
λατομική περιοχή στην περιφέρειά της εντός των χρονι¬ 
κών ορίων που προβλέπει ο Νόμος, μέχρι την 7η Απριλί¬ 
ου 2004, και την υπαγωγή της επαρχίας στις ρυθμίσεις 
τηςπαρ. 2ατου άρθρου 8του Ν. 1428/1984. 

Η παρούσα απόφαση δεν επιφέρει δαπάνη σε βάρος 
του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 5 Αυγούστου 2004 

Ο Νομάρχης 
ΑΝΤ. ΣΤΡΑΤΑΚΗΣ 

-♦- 

Αριθ. ΥΠ/οικ./1900 (14) 

Περί χαρακτηρισμού των νερών του ποταμού Αχέροντα 
και των παραποτάμων του καθώς και τους όρους δια- 
θέσεως λυμάτων ή βιομηχανικών αποβλήτων σε αυτά, 
και τη προστασία των πηγών Κορώνης. 

ΟΙ ΝΟΜΑΡΧΕΣ 
ΠΡΕΒΕΖΗΣ - ΘΕΣΠΡΩΤΙΑΣ 

Έχοντας υπόψη: 

α) Το Ν. 3200/1955 «Περί Διοικητικής Αποκέντρωσης». 

β ) Την Ειβ/221/65 Υγειονομική Δ/ξη Φ.Ε.Κ. 138/65 τ.Β' 
«Περί διαθέσεως λυμάτων και βιομηχανικών αποβλήτων» 
όπως τροποποιήθηκε με όμοιές της. 

γ) Την υπ’ αριθμ. 46399/1352/1986 Υπουργική Απόφαση 
«Περί ποιότητας επιφανειακών νερών». 

δ) ΤηνΥΠ/ΟΙΚ/63 7/29.6.2004 Απόφαση Νομάρχη Πρέ- 

βεζας «Περί συγκροτήσεως ειδικής γνωμοδοτικής επι¬ 
τροπής. 

ε ) Το από 12.7.2004 Πρακτικό της ειδικής γνωμοδοτι¬ 
κής επιτροπής. 

στ ) Την ανάγκη προστασίας των νερών του ποταμού 
Αχέροντα και των παραποτάμων του από τις υπό ίδρυση 
ιχθυοκαλλιέργειες και άλλες χερσαίες εγκαταστάσεις, 
αποφασίζουμε 

1. Καθορίζουμε σαν ανωτέρας τάξης χρήση των νερών 
του τμήματος του ποταμού Αχέροντα και των παραποτά¬ 
μων του από τις πηγές μέχρι τη στρατιωτική γέφυρα της 
Γλυκήςτην κολύμβηση. 

Από σήμερα και στο εξής δεν θα επιτραπεί σε καμία 
εγκατάσταση ή επιχείρηση να διαθέτει λύματα ή βιομη¬ 
χανικά απόβλητα στο τμήμα αυτό του ποταμού Αχέροντα. 
Τα χαρακτηριστικά των νερών αυτών θα πληρούν τους 
όρους του άρθρου 10 παράρτημα 2 της 46399/1352/1986 
Υπουργικής Απόφασης. 

2. Σαν ανωτέρας τάξης χρήση των νερών του τμήματος 
του ποταμού Αχέροντα και των παραποτάμων του από τη 
στρατιωτική γέφυρα της Γλυκής μέχρι τις εκβολές του 
στο Ιόνιο πέλαγος την κολύμβηση και κάθε άλλη χρήση 
πλην ύδρευσης. Τα χαρακτηριστικά των νερών αυτών θα 
πληρούν τους όρους του άρθρου 10 παράρτημα δυο και 
τρία της 46399/1352/1986 Υπουργικής Απόφασης. Από 
σήμερα και εφεξής δε θα επιτραπεί σε καμία χερσαία 
εγκατάσταση ή επιχείρηση να διαθέτει λύματα ή βιομη¬ 
χανικά απόβλητα στο τμήμα αυτό του ποταμού Αχέροντα 
και των παραποτάμων του πλην των ιχθυοκαλλιεργειών 
των οποίωντα απόβλητα θα πληρούντους όρους τους κα¬ 
θορισμένους για τα νερά κολύμβησης. 

3. Για την υγειονομική προστασία των πηγών Κορώνης 
καθορίζουμε ζώνη κοντινής προστασίας η οποία περιλαμ¬ 
βάνει ακτίνα επιρροής 500 μ. μετά την οριοθέτηση τους. 

4. Σε περίπτωση που θα χρειασθεί να πορθούν πρόσθε¬ 
τα μέτρα για την προστασία των νερών του ποταμού Αχέ¬ 
ροντα και των παραποτάμων του, θα εκδοθεί συμπληρω¬ 
ματική Απόφαση Νομαρχών Πρέβεζας και Θεσπρωτίας. 

5. Κάθε προηγούμενη απόφαση που αναφέρεται στο 
θέμα αυτό καταργείται. 

Η απόφαση αυτή να δημοσιευθεί στην Εφημερίδα της 
Κυβέρνησης και θα ισχύει από τη δημοσίευσή της. 

Πρέβεζα, 5 Αυγούστου 2004 

Οι Νομάρχες 

ΒΑΣ. ΙΩΑΝΝΟΥ 
ΗΛΙΑΣ ΛΙΑΚΟΣ 

Αριθ. ΥΠ/οικ/1899 (15) 

Περί χαρακτηρισμού των νερών του ποταμού Μπόιδα- 
Μαυρή και των παραποτάμων του καθώς και τους 
όρους διαθέσεως λυμάτων ή βιομηχανικών αποβλή¬ 
των σε αυτά και την προστασία των πηγών Πριάλας. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

Α) Το Ν. 3200/1955 «Περί διοικητικής Αποκέντρωσης» 

Β) Την Ειβ/221 /65 Υγειονομική Δ/ξη Φ. Ε. Κ. 138/1965 τ. Β' 
«Περί διαθέσεως λυμάτων και βιομηχανικών αποβλήτων 
όπως τροποποιήθηκε με όμοιες της. 

Γ) Την υπ’ αριθμ. 46399/1352/1986 Υπουργική Απόφαση 
«Περί ποιότητας επιφανειακών νερών». 

Δ) Την ΥΠ/οικ/637/29.6.2004 Απόφαση Νομάρχη Πρέ¬ 
βεζας «Περί συγκροτήσεως ειδικής γνωμοδοτικής επι¬ 
τροπής». 


Ε) Το από 12.7.2004 Πρακτικό της Ειδικής Γνωμοδοτι¬ 
κής Επιτροπής. 

ΣΤ) Την ανάγκη προστασίας των νερών του ποταμού 
Μπόιδα - Μαυρή και των παραποτάμων του από τις υπό 
ίδρυση ιχθυοκαλλιέργειες και άλλες χερσαίες εγκατα¬ 
στάσεις, αποφασίζουμε: 

1. Καθορίζουμε σαν ανωτέρας τάξης χρήση των νερών 
του ποταμού Μπόιδα-Μαυρή και των παραποτάμων του 
από τις Πηγές Πριάλας μέχρι την εκβολή του στον Αμ- 
βρακικό κόλπο, την κολύμβηση και κάθε άλλη χρήση πλην 
υδρεύσεως. 

Τα χαρακτηριστικά των νερών αυτών θα πληρούν τους 
όρους του άρθρου 10 παράρτημα 2 και 3 και της 46399/ 
1352/1986 Υπουργικής Απόφασης. Από σήμερα και στο 
εξής δεν θα επιτραπεί σε καμία χερσαία εγκατάσταση ή 
επιχείρηση να διαθέτει λύματα ή βιομηχανικά απόβλητα 
στον ποταμό Μπόιδα-Μαυρή και τους παραποτάμους 
του, πλην των ιχθυοκαλλιεργειών των οποίωντα απόβλη¬ 
τα θα πληρούν τους όρους τους καθοριζόμενους για νε¬ 
ρά κολύμβησης. 

2. Για την υγειονομική προστασία των πηγών Πριάλας 
καθορίζουμε ζώνη κοντινής προστασίας η οποία περι¬ 
λαμβάνει ακτίνα επιρροής 500μέτρα. Μέσα στο χώρο αυ¬ 
τό απαγορεύεται η εισαγωγή κάθε ρύπανσης ή άλλης 
δραστηριότητας. 

3. Σε περίπτωση που θα χρειασθεί να ληφθούν πρόσθε¬ 
τα μέτρα για την προστασία των νερών του ποταμού 
Μπόιδα-Μαυρή και των παραποτάμων του, θα εκδοθεί 
συμπληρωματική απόφαση του Νομάρχη Πρέβεζας 

4. Κάθε προηγούμενη απόφαση που αναφέρεται στο 
θέμα αυτό καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από της δημοσιεύσεώς της. 

Πρέβεζα, 5 Αυγούστου 2004 
Ο Νομάρχης 
ΒΑΣΙΛΕΙΟΣ ΙΩΑΝΝΟΥ 

-♦- 

Αριθ. 27667/2606 (16) 

Αυτοδίκαιη μετατροπή θέσεων κλάδου Δ.Ε. Δακτυλογρά- 
φων - Στενογράφων του Οργανισμού Εργατικής Κα¬ 
τοικίας. 

Ο ΠΡΟΕΔΡΟΣ Δ.Σ. 

ΟΡΓΑΝΙΣΜΟΥ ΕΡΓΑΤΙΚΗΣ ΚΑΤΟΙΚΙΑΣ 

Έχοντας υπόψη: 

1) Τις διατάξεις των άρθρων 15,33,46παρ. 1 και 47 του 
Π.Δ. 249/1989 «Περί Οργάνωσης και λειτουργίας των 
Υπηρεσιώντου Ο.Ε.Κ.» (Φ.Ε.Κ. 117/Α/10.5.1989 και155/Α/ 
14.6.1989). 

2) Τις διατάξεις των άρθρων 17 και 18του Π.Δ. 50/2001 
«Περί Καθορισμού των προσόντων διορισμού σε θέσεις 
φορέων του δημοσίου τομέα» (Φ.Ε.Κ. 39/Α/5.3.2001) και 
του άρθρου μόνου παρ. 10 του Π.Δ. 347/2003 (Φ.Ε.Κ. 
315/Α/31.12.2003) «Περί τροποποίησης των προσόντων 
διορισμού σε θέσεις φορέων του δημοσίου τομέα». 

3) Τις διατάξεις της παραγρ. 1 του άρθρου 22 του 
Ν. 3227/2004 περί «Μέτρων για την αντιμετώπιση της 
ανεργίας και άλλες διατάξεις» (Φ.Ε.Κ. 31/Α/9.2.2004), 
αποφασίζουμε: 

Διαπιστώνουμε την αυτοδίκαιη μετατροπή των 47 κε¬ 
νών κατά την 9.2.2004 (ημερομηνία δημοσίευσης του 
Ν. 3227/2004 Φ.Ε.Κ. 31/Α/9.2.2004) οργανικών θέσεων 
του Κλάδου ΔΕ Δακτυλογράφων - Στενογράφων, που 
προβλέπονται από το Π.Δ. 249/1989 «Περί Οργάνωσης 

καιλειτουργίαςτωνΥπηρεσιώντου Ο.Ε.Κ.» (Φ.Ε.Κ. 117/Α/ 
10.5.1989 και 155/Α/14.6.1989), οι οποίες μεταφέρονται 
στον Κλάδο ΔΕ Δ/κού - Λογ/κού. 

Οι θέσεις οι οποίες αυτοδίκαια μετατρέπονται σε θέσεις 
Κλάδου ΔΕ Δ/κού - Λογ/κού μεταφερόμενες στον Κλάδο 
αυτό είναι οι εξής προβλεπόμενες κατά οργανική μονάδα 
του Ο.Ε.Κ. κενές θέσεις του Κλάδου Δ.Ε. Δακτυλογρά- 
φων-Στενογράφων: 

Κεντρική Υπηρεσία: 2 

Περ/κή Δ/νση Αχάΐας: 1 

Περ/κό Τ μήμα Καβάλας: 1 

» » Κοζάνης: 1 

» » Ημαθίας: 1 

» » Ιωαννίνων: 1 

» » Λάρισας: 1 

» » Μαγνησίας: 1 

» » Αιτωλ/νίας: 1 

» » Φθιώτιδος: 1 

» » Βοιωτίας: 1 

Περ/κό Γραφείο Έβρου: 1 

» » Ροδόπης: 1 

» » Σερρών: 1 

» » Χαλκιδικής: 1 

» » Κιλκίς: 1 

» » Πέλλας: 1 

» » Πιερίας: 1 

» » Φλώρινας: 1 

» » Καστοριάς: 1 

» » Γ ρεβενών: 1 

» » Άρτας: 1 

» » Θεσπρωτίας: 1 

» » Πρέβεζας: 1 

» » Καρδίτσας: 1 

» » Τρικάλων: 1 

» » Κερκύρας: 1 

» » Λευκάδας: 1 

» » Κεφαλληνίας: 1 

» » Ζακύνθου: 1 

» » Ηλείας: 1 

» » Ευρυτανίας: 1 

» » Φωκίδας: 1 

» » Εύβοιας: 1 

» » Κορινθίας: 1 

» » Αργολίδος: 1 

» » Αρκαδίας: 1 

» » Μεσσηνίας: 1 

» » Λακωνίας: 1 

» » Χίου: 1 

» » Σάμου: 1 

» » Κυκλάδων: 1 

» » Δωδεκ/σου: 1 

» » Χανιών: 1 

» » Ρεθύμνου: 1 

» » Λασιθίου: 1 


Η παρούσα να δημοσιευθεί στην Εφημερίδα της Κυ- 
βερνήσεως. (Αριθμ. έγκρισης του Υπ. Απασχόλησης και 
Κοινών. Προστασίας 190887/2.8.2004). 

Αθήνα, 22 Ιουνίου 2004 
Ο Πρόεδρος 

ΑΓΓΕΛΟΣ ΟΙΚΟΝΟΜΟΠΟΥΛΟΣ 

-♦- 

Αριθ. 42087 (17) 

Μεταβίβαση αρμοδιοτήτων του Προέδρου του Διοικητι¬ 
κού Συμβουλίου του Εθνικού Οργανισμού Φαρμάκων. 

Ο ΠΡΟΕΔΡΟΣΤΟΥ 
ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

1. Τις διατάξεις: 

α) Του Ν. 1316/1983 «Ίδρυση,Οργάνωση και Αρμοδιό¬ 
τητες του ΕΟΦ» όπως τροποποιήθηκε και συμπληρώθηκε 
μεταγενέστερα 

β) Του Π.Δ.142/1989 «Οργανισμός του ΕΟΦ», όπως 
τροποποιήθηκε με το Π.Δ. 151/1993. 

2. Την υπ’ αριθμ. 8/234-2004 Πράξη του Υπουργικού 
Συμβουλίου, που δημοσιεύθηκε στο Φ.Ε.Κ. 104/30.4.2004. 

3. Τις υπηρεσιακές ανάγκες. 

Το γεγονός ότι από τις διατάξεις αυτής της απόφασης 
δεν προκαλείται καμία επιπλέον δαπάνη, αποφασίζουμε: 

Μεταβιβάζουμε στην Προϊσταμένη της Δ/νσης Αξιολό¬ 
γησης Προϊόντων, εκτός των αναφερομένων στην αριθμ. 
33956/17.4.2004 απόφαση του Προέδρου του ΔΣ/ΕΟΦ 
τις παρακάτω αρμοδιότητες: 

1. Των αδειών εκτελωνισμού ετοίμων προϊόντων και Α' 
υλών κτηνιατρικών φαρμάκων και προσθετικών ζωοτρο¬ 
φών. 

2. Των αδειών εκτελωνισμού ετοίμων προϊόντων και Α’ υ¬ 
λών φαρμάκων για Ανθρώπινη χρήση, Καλλυντικών, Συ¬ 
μπληρωμάτων διατροφής, τροφίμων ειδικής διατροφής 
και Βιοκτόνων, Ιατροτεχνολογικών προϊόντων, Βιολογι¬ 
κών, προϊόντων αίματος καθώς και των αδειών εκτελωνι- 
σμού φαρμάκων για κλινικές μελέτες. 

Όλες οι παραπάνω άδειες θα προσυπογράφονται από 
τον αρμόδιο Προϊστάμενο. 

3. Σε περίπτωση απουσίας ή κωλύματος της Δ/ντριας 
Αξιολόγησης Προϊόντων και της νομίμου αναπληρώτριας 
της, 0 οι άδειες εκτελωνισμού θα υπογράφονται για μεν 
τα κτηνιατρικά φάρμακα και τα προσθετικά ζωοτροφών 
από τον προϊστάμενο του κτηνιατρικού τμήματος, για δε 
τα φάρμακα για ανθρώπινη χρήση και τα λοιπά προϊόντα 
από τον προϊστάμενο του τμήματος εκτελωνισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός, 29 Ιουλίου 2004 

Ο Πρόεδρος 
ΔΗΜΗΤΡΙΟΣ ΒΑΓΙΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




